cyanic-selkie/wikianc huggingface dataset:
আমিবা
আমিবা মূলত হেক্সাপড মাউন্ট এর উপর ৭ উপাদানের একটি ইন্টারফেরোমিটার হিসেবে গঠিত হয়। ৩ মিমি (৮৬-১০২ GHz) তরঙ্গদৈর্ঘ্য বিস্তৃত পর্যবেক্ষণ, ২০০৬ সালের অক্টোবার মাস থেকে আরম্ভ হয় এবং সানিয়েভ-যাল'ডভিচ ইফেক্ট দ্বারা সনাক্তকৃত ৬টি গ্যালাক্সি ক্লাস্টার ২০০৮ সালে ঘোষিত হয়। ২০০৯ সালে দূরবীক্ষণ যন্ত্রটি ১৩ উপাদানে উন্নীত হয় এবং এটি পরবর্তিতে ১৯ উপাদানে উন্নীত হতেও সক্ষম। আমিবা দূরবীক্ষণ যন্ত্রটি একাডেমিয়া সিনিকা ইনস্টিটিউট অব এস্ট্রনোমি এন্ড এস্ট্রফিজিক্স, তাইওয়ান জাতীয় বিশ্ববিদ্যালয় এবং অস্ট্রেলিয়া টেলিস্কোপ ন্যাশনাল ফ্যাসিলিটি এবং আরও কিছু গবেষণা প্রতিষ্ঠান ও বিশ্ববিদ্যালয়ের সহযোগিতায় তৈরী হয়েছে।
পরিকল্পনা
left|thumb|হেক্সাপড মাউন্টের পিছনে প্রাথমিকভাবে আমিবাকে ৬ মিটার কার্বন ফাইবার ০.৫৭৬ মিটারের ক্যাসেগ্রেইন দ্বারা হেক্সাপড মাউন্টের উপর ৭-উপাদান ইন্টারফেরোমিটার হিসেবে গঠিত হয়। এটি হাওয়াই এর মাওনা লোয়াতে অবস্থিত। ৩ মিমি (৮৬-১০২ GHz) তরঙ্গদৈর্ঘ্য দ্বারা পর্যবেক্ষণ করা হয় যেন পুরোভূমির অতাপযোগ্য উৎস থেকে তরঙ্গ নির্গমন কমানো যায়। টেলিস্কোপটির একটি সঙ্কোচনীয় অভিগমন আছে যা সাতটি ইস্পাতের আঁটি এবং পিভিসি ফেব্রিক দিয়ে তৈরী।
রিসিভারেরা মনোলিথিক মাইক্রোওয়েভ ইন্টিগ্রেটেড সার্কিট প্রযুক্তি এবং লো নয়েজ এম্পলিফায়ার্স (যেগুলোর ২০ GHz ব্যান্ডউইথ আছে এবং ৪৬ dB এম্পলিফিকেশন যোগান দেয়) এর উপর ভিত্তি করে সংকেত গ্রহণ করে। সংকেত গুলো একটি এনালগ কোরিলেটর এর সঙ্গে পারস্পরিক সম্পর্ক করার পূর্বে স্থানিক দোলক এর সাথে একত্রিত হয় সংকেতগুলোর কম্পাঙ্ক কমানোর জন্য। এই সিস্টেমের তাপমাত্রা ৫৫ থেকে ৭৫ কেলভিনের মধ্যে থাকে।
আমিবা ২০০০ সাল থেকে তাইওয়ান মিনিস্ট্রি অব্‌ এডুকেশনের কসমলজি এন্ড পার্টিকেল ফিজিক্স প্রকল্প (৪ বছরের প্রকল্প) মোতাবেক শুরু হয়। ২০০২ সালে ২-উপাদানের আদিরূপের আমিবা মাওনা লোয়াতে স্থাপন করা হয়। চার বছর পর ২য় বারের মতো জাতীয় বিজ্ঞান কাউন্সিল এটিকে উন্নত করেছে। ২০০৫ সালে আমিবা এর জন্য প্লাটফর্ম তৈরী করা হয়। প্রথম ৭-উপাদান টেলিস্কোপ (আমিবা৭) এর কার্যক্রম বৃহস্পতি গ্রহ পর্যবেক্ষণের মধ্য দিয়ে শুরু হয় ২০০৬ সালে। টেলিস্কোপটি ২০০৬ সালে ইউয়ান ৎসে লি এর নামে উৎসর্গিত করা হয়। ২০০৯ সালে এই টেলিস্কোপটিকে ১৩-উপাদান টেলিস্কোপ আমিবা১৩ এ রূপান্তরিত হয়। অনেক পরীক্ষা এবং ক্রমাঙ্কনের পরে ২ বছর পরে ২০১১ সালে এটি দ্বারা আবারও পর্যবেক্ষণ করা শুরু হয়। এটিকে ১৯-উপাদান পর্যন্ত সম্প্রসারিত করা যাবে।
পর্যবেক্ষণ
আমিবার প্রাথমিক লক্ষ্য হলো মহাজাগতিক অণুতরঙ্গের পটভূমির তাপমাত্রা ও মেরুকরণ করা এবং গ্যালাক্সি ক্লাস্টারে সানিয়েভ যাল'ডভিচ ইফেক্ট পর্যবেক্ষণ করা। প্রাথমিক পর্যায়ে এটি ৩০০০ মেরুর পরিমাপ করে যার রজল্যুশন ৬ আর্কমিনিট। গ্রহগুলোর ক্রমাঙ্কনের জন্য শুধু ভালো আবহাওয়ায় রাতের আকাশে টেলিস্কোপটি দ্বারা পর্যবেক্ষণ করা হয়।
২০০৭ সালে ৬টি ক্লাস্টার আমিবা দ্বারা শনাক্ত হয়। এগুলো এবেল গ্যালাক্সিতে পাওয়া যায়। তাই এগুলোকে এবেল ক্লাস্টার বলা হয়। ৬টি ক্লাস্টার হলো এবেল ক্লাস্টার ১৬৮৯, ১৯৯৫, ২১৪২, ২২৬১ এবং ২৩৯০ যেগুলোর ০.০৯১ এবং ০.৩২২ লোহিত সরণ রয়েছে। বড় এবং উজ্জ্বল চারটি ক্লাস্টার হলোঃ এবেল ১৬৮৯, ২২৬১, ২১৪২ এবং ২৩৯০। এগুলোর আকার এবং ঔজ্জ্বল্যতা তুলনা করা হয়েছে এক্স-রশ্মি দ্বারা সুবারু দুর্বল লেন্সিং থেকে প্রাপ্ত রশ্মিয় বৈশষ্ট্য এবং বিন্যাস থেকে। ভবিষ্যদ্বাণী করা হচ্ছে যে, ১৩ অথবা ১৯-উপাদান টেলিস্কোপ সানিয়েভ-যাল'ডভিচ ইফেক্ট ব্যবহার করে বছরে ৮০টি ক্লাস্টার শনাক্ত করতে পারবে।
সহযোগিতা
আমিবা টেলিস্কোপটি একাডেমিয়া সিনিকা ইনস্টিটিউট অব এস্ট্রনোমি এন্ড এস্ট্রফিজিক্স, ন্যাশনাল তাইওয়ান ইউনিভার্সিটি এবং অস্ট্রেলিয়া টেলিস্কোপ ন্যাশনাল ফ্যাসিলিটি এর যৌথ উদ্যোগ এবং সহযোগিতায় তৈরী হয়। এছাড়াও হার্ভার্ড -স্মিথসনিয়ান সেন্টার ফর এস্ট্রোফিজিক্স, ন্যাশনাল রেডিও এস্ট্রোনমি অবজারভেটরি, হাওয়াই বিশ্ববিদ্যালয়, ব্রিস্টল বিশ্ববিদ্যালয়, নটিংহ্যাম ট্রেন্ট বিশ্ববিদ্যালয়, কানাডা তাত্ত্বিক জ্যোতির্বিজ্ঞান ইনস্টিটিউ এবং কার্নেগী মেলন বিশ্ববিদ্যালয় বিশ্ববিদালয়ের গবেষকদের সহযোগিতায় আমিবা তৈরী হয়েছে।
ডিজাইন
এএমআইবিএ প্রথমদিকে 0.576 ব্যবহার করে একটি 7-উপাদান ইন্টারফেরোমিটার হিসাবে কনফিগার করা হয়েছিল মিঃ ক্যাসেগ্রেনের খাবারগুলি 6 এ মাউন্ট করা হয়েছে মি কার্বন ফাইবার হেক্সাপোড মাউন্ট।এটি হাওয়াইয়ের মাওনা লোয়ায় অবস্থিত এবং এটি 3 টি পর্যবেক্ষণ করে মিমি (86–102) অন্যান্য, অ-তাপীয় উত্স থেকে অগ্রভাগের নির্গমন হ্রাস করার জন্য গিগাহার্টজ)। টেলিস্কোপের একটি প্রত্যাহারযোগ্য আশ্রয় রয়েছে, এটি স্টিলের সাতটি ট্রস এবং পিভিসি ফ্যাব্রিক থেকে তৈরি।
রিসিভারগুলি মোনোলিথিক মাইক্রোওয়েভ ইন্টিগ্রেটেড সার্কিট (এমএমআইসি) প্রযুক্তির উপর ভিত্তি করে তৈরি হয়, কম শব্দদ্বার পরিবর্ধককে 15 এ ঠান্ডা করা হয় কে, যা 20 আছে গিগাহার্জ ব্যান্ডউইথগুলি এবং 46 সরবরাহ করে পরিবর্ধনের ডিবি। অ্যানালগ সংযোগকারীের সাথে সম্পর্কিত হওয়ার আগে সংকেতগুলি তাদের ফ্রিকোয়েন্সি হ্রাস করার জন্য স্থানীয় দোলকের সাথে মিশ্রিত হয়।সিস্টেমের তাপমাত্রা 55 এবং 75 এর মধ্যে থাকে কে।
তাইওয়ানের শিক্ষা মন্ত্রকের কসমোলজি অ্যান্ড পার্টিকাল অ্যাস্ট্রো ফিজিক্স প্রকল্পের চার বছরের জন্য অর্থায়নে এএমআইবিএ 2000 সালে শুরু হয়েছিল। ২০০২ সালে মওনা লোয়ার উপর একটি 2-উপাদান প্রোটোটাইপ স্থাপন করা হয়েছিল জাতীয় বিজ্ঞান কাউন্সিল কর্তৃক দ্বিতীয় 4 বছরের জন্য আরও তহবিল সরবরাহ করা হয়েছিল।
২০২১–২২ পাপুয়া নিউ গিনি ক্রিকেট দলের ওমান সফর
পাপুয়া নিউ গিনি পুরুষ ক্রিকেট দল ২০২১ সালের সেপ্টেম্বর মাসে নেপাল ও মার্কিন যুক্তরাষ্ট্রের বিরুদ্ধে দুটি করে একদিনের আন্তর্জাতিক (ওডিআই) ক্রিকেট ম্যাচ খেলার জন্য ওমান সফর করে। ম্যাচগুলো তিনটি দলের জন্যই ২০১৯-২০২৩ আইসিসি পুরুষ ক্রিকেট বিশ্বকাপ লিগ ২-এর সিরিজের প্রস্তুতি হিসেবে গণ্য হয় যা পরবর্তীতে ওমানেই অনুষ্ঠিত হয়।
দুই সিরিজ মিলিয়ে চারটি ম্যাচের প্রতিটিতে পাপুয়া নিউ গিনি পরাজিত হয়।
ইউনাইটেড লিবারেশন ফ্রন্ট অব আসাম
ইউনাইটেড লিবারেশন ফ্রন্ট অফ আসাম (উলফা) (সংযুক্ত মুক্তি বাহিনী, অসম) হল উত্তর-পূর্ব ভারতের অন্যান্য সংগঠনের মত আসামের একটি বিদ্রোহী সংগঠন যারা ভারত ফেডারেশন থেকে আসামের সার্বভৌমত্ব দাবি করে সশস্ত্র লড়াই করছে। ভারত সরকার ১৯৯০ সালে সংগঠনটিকে সন্ত্রাসী সংগঠন হিসেবে চিহ্নিত করে নিষিদ্ধ ঘোষণা করেছে। মার্কিন সরকারের স্টেটস ডিপার্টমেন্ট সংগঠনটিকে "দৃষ্টি দেওয়া প্রয়োজন এমন সংগঠনের" তালিকাভুক্ত করেছে।
২০১৬ দক্ষিণ এশীয় গেমসে জুডো
২০১৬ দক্ষিণ এশীয় গেমসের শেষের দিকে ৬ দিন, ১০ ফেব্রুয়ারি থেকে ১৫ ফেব্রুয়ারি পর্যন্ত, ভারতের গুয়াহাটিতে জুডো প্রতিযোগিতা অনুষ্ঠিত হয়। এতে ১২টি ইভেন্টে ভারত ৯ টি স্বর্ণ পদক সহ ১২ পদক নিয়ে প্রথম স্থান অর্জন করে।
ইউনাইটেড লিবারেশন ফ্রন্ট অব আসাম
উলফা রাঙ গড়ে ৭ই এপ্রিল ১৯৭৯ সালে প্রতিষ্ঠিত হয়। সুনীল নাথের তথ্যানুসারে ১৯৮৩ সালে নাগাল্যান্ডের জাতীয়তাবাদী সমাজতান্ত্রিক কাউন্সিলের সাথে উলফা সম্পর্কিত। এছাড়াও ১৯৮৭ সালে বার্মার কেআই এর সাথেও উলফা সম্পর্কিত। ১৯৯০ সালের দিকে সংগঠনটি সশস্ত্রভাবে সক্রিয় হওয়া শুরু করে যা এখনো চলছে। ভারতের সেনাবাহিনী ১৯৯০ সাল থেকেই উলফার বিরুদ্ধে অভিযান পরিচালনা করে আসছে। এখন পর্যন্ত উলফা ও নিরাপত্তা সংস্থাগুলোর মধ্যে চলা সংঘর্ষে ১৮,০০০ এর বেশি মানুষ প্রাণ হারিয়েছে। ২০০৯ সালের ৫ই ডিসেম্বর সংগঠনটির চেয়ারম্যান ও ডেপুটি-কমান্ডার-ইন-চিফকে ভারতীয় তদন্তের সম্মখীন করা হয়।
উলফা নেতাদের একটি বড় অংশ বাংলাদেশে আত্মগোপনে চলে আসে এবং কেউ কেউ বাংলাদেশ নিরাপত্তা বাহিনীর হাতে গ্রেফতার হন। এরপর বাংলাদেশ সরকার ও ভারত সরকার তাদের হস্তান্তরের জন্য উলফা বিষয়ে বিভিন্ন সময় বৈঠকের আয়োজন করে। ২০১০ সালের জানুয়ারি উলফার একটি অংশ তাদের নমনীয় অবস্থান ভারত সরকারের কাছে তুলে ধরে স্বাধীনতার দাবি থেকে ফিরে এসে সরকারের সাথে আলোচনার জন্য প্রস্তুতি নেন। অপরদিকে পরেশ বড়ুয়ার নেতৃত্বাধীন একটি অংশ পূর্বের দাবিতেই অটল থাকে। ৩০শে জানুয়ারি ২০১৪ সালে বাংলাদেশ সরকার অস্ত্র চোরাচালানের একটি মামলায় পরেশ বড়ুয়াসহ ১৪ জনকে ফাঁসির আদেশ দেন।
২০১১ সালের ৩ সেপ্টেম্বর উলফার বিরুদ্ধে অভিযান পরিচালনা না করার জন্য ভারত সরকার, আসাম সরকার ও উলফার মধ্যে একটি ত্রিমুখী চুক্তি স্বাক্ষরিত হয়।
এফরিম মেনাক
এফরিম ম্যানুয়েল মেনাক (জন্ম: ৪ নভেম্বর ১৯৭০) একজন কানাডীয় সংগীতশিল্পী, যিনি মন্ট্রিয়ল-ভিত্তিক বেশ কয়েকটি ব্যান্ডের সাথে জড়িত, বিশেষত পোস্ট-রক ব্যান্ড গডস্পিড ইউ! ব্ল্যাক এম্পেরর এবং দী সিলভার মাউন্ট জিওন মেমোরিয়াল অর্কেস্ট্রা। মেনাক একজন রেকর্ড প্রযোজক এবং প্রকৌশলী, তিনি নিয়মিত দেশ-বিদেশের সঙ্গীতজ্ঞদের সাথে কাজ করে থাকেন।
২৪নং ওয়ার্ড, সিলেট সিটি কর্পোরেশন
২৪নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ২৪নং ওয়ার্ডের আয়তন ০.৯২ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২৪নং ওয়ার্ডের জনসংখ্যা ২৩,০৬৪ জন। এর মধ্যে পুরুষ ১২,৪২২ জন এবং মহিলা ১০,৬৪২ জন। মোট পরিবার ৪,৫৯৮টি।
প্রশাসনিক কাঠামো
সিলেট সিটি কর্পোরেশনের আওতাধীন ২৪নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ২৪নং ওয়ার্ডের উপজেলার সাক্ষরতার হার ৫৩.১%।
লাল ঘুঘু
বিস্তৃতি
বাংলাদেশ, ভারত, নেপাল, ভুটান, পাকিস্তান, শ্রীলঙ্কা, মিয়ানমার, থাইল্যান্ড, লাওস, ভিয়েতনাম, কম্বোডিয়া, ইন্দোনেশিয়া, ফিলিপাইন, চীন, তাইওয়ান ও জাপান লাল ঘুঘুর স্থায়ী আবাসস্থল। এদের অনেকসময় অনিয়মিত পরিযায়ী হিসেবে আশেপাশের দেশ আফগানিস্তান, ইরান, ওমান, কোরিয়া ও রাশিয়ায় দেখা যায়। লাল ঘুঘু সিঙ্গাপুরে অবমুক্ত করা হয়েছে। সংযুক্ত আরব আমিরাতেও পাখিটি দেখা গেছে, তবে এর উৎস সম্পর্কে নিশ্চিত হওয়া যায় নি। একসময় বিশ্বব্যাপী প্রচুর সংখ্যায় থাকলেও শিকারীদের কবলে পড়ে ও ঝোপ-জঙ্গল কমে যাওয়ায় বর্তমানে এদের সংখ্যাও কমে যাচ্ছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।
বিবরণ
পুরুষ পাখির মাথা নীলচে-ধূসর। পিঠ ও ডানার পালক গোলাপী-মেরুন বা ইট রঙের লালচে। ডানার পেছনের অংশ কালচে। লেজের পালক ধূসর । লেজের নিচটা সাদা। বুক ও পেট হালকা গোলাপী। স্ত্রী পাখির রঙ পুরোপুরি আলাদা। দেহের ওপরের অংশ গাঢ় হলদে-বাদামী ও নিচের অংশ হালকা হলদে-ধূসর। স্ত্রী পাখি পুরুষ পাখির চেয়ে কিছুটা ছোট। উভয়েরই গলার পেছনে একটি কালো বন্ধনী আছে। বন্ধনীর উপরে-নিচে চিকন সাদা বন্ধনী থাকে। উভয়ের চোখ বাদামি, ঠোঁট কালো, পা বেগুনি-লাল বা বেগুনি-কালো। ওড়ার পালকও কালো। এ গণের সবচেয়ে ছোট প্রজাতি আর সবচেয়ে বেশি নাদুস-নুদুস। লম্বায় ২৩ সেন্টিমিটার, যার মধ্যে লেজই নয় সেন্টিমিটার।
প্রজনন
লাল ঘুঘু সারা বছর প্রজনন করতে পারে। সাধারণত গাছের পাতাওয়ালা শাখায় ঘাস ও কাঠিকুঠি দিয়ে বাসা বানায় এবং তাতে স্ত্রী পাখিটি দুটি সাদা রঙের ডিম পাড়ে। ডিম ফুটে বাচ্চা বের হয় মাত্র ১২ দিনে। বাসা বানানো থেকে শুরু করে ডিমে তা দেওয়া ও বাচ্চাদের খাওয়ানো সবকিছুই স্ত্রী-পুরুষ একত্রে মিলেমিশে করে।
ব্রততী বন্দ্যোপাধ্যায়
ব্রততী বন্দ্যোপাধ্যায় ‍বা ব্রততী ব্যানার্জী বাংলা ভাষার একজন বিশিষ্ট আবৃত্তিকার।
তিনি সারথি নামে একটি বাঙ্গালী গ্র্রুপের সদস্য। তিনি রবীন্দ্রনাথ ঠাকুর, কাজী নজরুল ইসলাম, সুকুমার রায় এবং শঙ্খ ঘোষের কবিতা আবৃত্তির জন্য বিশেষভাবে পরিচিত।
প্রাথমিক জীবন
ব্রততী বন্দ্যোপাধ্যায় কলকাতার একটি শহরতলী হৃদয়পুরে মঞ্জুল কুমার বন্দ্যোপাধ্যায় এবং মায়া বন্দ্যোপাধ্যায়ের পরিরারে জন্মগ্রহণ করেন। ব্রততী কলকাতার বেথুন কলেজিয়েট বিদ্যালয়ে তার শিক্ষাজীবন শুরু করেন। কলকাতা বিশ্ববিদ্যালয় হতে তিনি অর্থনীতির উপর ১ম শ্রেণীতে স্নাতোকত্তর ডিগ্রী অর্জন করেন।
অ্যালবাম
*  চিরসখা
* হিপ হিপ হুররে
*  ফাগুন হাওয়া
*  প্রেমের বাদল নামিলো
*  ব্রততী বন্দ্যোপাধ্যায় কবিতা সংগ্রহ ' (খন্ড:০১-০৬)
*  আমি সেই মেয়ে
বাড়েরা নদী
প্রবাহ
বাড়েরা নদী ময়মনসিংহ সদর উপজেলার দাপুনিয়া ইউনিয়নে সুতিয়া নদী থেকে উৎপত্তি লাভ করেছে। নদীটি উৎসমুখ থেকে পূর্বদিকে প্রবাহিত হয়ে আকুয়া ইউনিয়নে প্রবেশ করেছে এবং আকুয়া-বাড়েরা-ঘাগরা অঞ্চলে এটি বাড়েরা নদী নামে পরিচিত। ভাবখালি ইউনিয়নে এটি  পাগারিয়া নদী নাম ধারণ করেছে এবং সেই নামেই ত্রিশাল উপজেলায় প্রবাহিত হয়েছে।
রোবের্তো মোরেনো
রোবের্তো মোরেনো (Roberto Moreno, ) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ন্যাশনাল স্টার এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।
মোরেনো ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে তিনি সর্বমোট ২ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।
আন্তর্জাতিক ফুটবল
মোরেনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।
ফুল টোকা
ফুল টোকা বাংলাদেশের গ্রামীণ শিশু কিশোরদের অন্যতম খেলা। বাড়ির আঙ্গিনাতে কিংবা স্কুলের মাঠে মেয়েরা ফুল টোকা খেলে থাকে। শিশু বয়স থেকে কৈশোর পর্যন্ত এই খেলায় অংশ নেয় গ্রামের মেয়েরা। এই খেলায় কোনো উপকরণ লাগে না।
খেলার নিয়মাবলী
দলপতি সহ দুই দলে ভাগ হয়ে কিছুটা দূরত্বে মুখোমুখি বসে এই খেলা শুরু করতে হয়। দুই দল নিজেদের খেলোয়াড়দের নাম ফুল অথবা ফলের নামে রেখে থাকে। দলপতি অপর পক্ষের যে কোনো খেলোয়াড়ের চোখ দুইহাতে চেপে ধরে সাংকেতিক নামে তার যে কোনো একজন খেলোয়াড়কে ডাকে। সে খেলোয়াড় এসে চোখ ধরে রাখা খেলোয়াড়টির কপালে আলতো করে টোকা দিয়ে নিজের জায়গায় গিয়ে বসে। চোখ খোলার পর ঐ খেলোয়াড়কে যে টোকা দিয়েছে তাকে শনাক্ত করতে হয়। সফল হলে সে সামনের দিকে লাফ দেবার সুযোগ পায়। এইভাবে যে দলের খেলোয়াড় লাফ দিয়ে প্রথমে সীমানা অতিক্রম করে সেই দলই জয়ী হয়।
বক্ষবন্ধনী
বক্ষবন্ধনী বা কাচুলি বা ব্রা হল নারীদের অন্তর্বাস যা তাদের স্তনযুগল সঠিক স্থানে রাখতে সহায়তা করে। স্তনের আকারে তৈরী দুটি অর্ধ গোলাকসম বস্ত্রখণ্ডকে একপ্রস্থ ফিতার সাহায্যে কাঁধ থেকে ঝুলিয়ে দেয়া হয় এবং আরেক খণ্ড ফিতে দিয়ে পিঠ পর্যন্ত টানা দেয়া হয়।
বৈশিষ্ট্যসূচকভাবে বক্ষবন্ধনী বিভিন্ন বৈচিত্রময়; শুধুমাত্র নারীরা তাদের স্তন সমর্থনের জন্যই নয়, ফ্যাশন পণ্য হিসেবেও তারা এর বিকাশ ঘটিয়েছে। কিছু পোশাক, যেমন ক্যামিসোল, ট্যাংক টপ এবং পশ্চাতবিহীন পোশাকে সন্নিবেশিত স্তন সমর্থনের ব্যবস্থা রয়েছে, যা আলাদা বক্ষবন্ধনী পরিধানের প্রয়োজনীয়তা লাঘব করে।
স্তন অবধারণের প্রাথমিক উপযোগিতা ছাড়িয়ে বক্ষবন্ধনী নারীত্বের সাংস্কৃতিক প্রতীক হয়ে উঠেছে। কিছু নারীবাদী, নারীর অবদমিত কামনা-বাসর প্রতীক হিসেবেও বক্ষবন্ধনী বিবেচনা করে অভিমত ব্যক্ত করেছেন।
নামকরণের ব্যুৎপত্তি
বক্ষবন্ধনীর ইংরেজি "brassiere" ( বা ) শব্দটি সর্বপ্রথম ইংরেজি ভাষায় ব্যবহার করা হয় ১৮৯৩ খ্রিষ্টাব্দের দিকে। সংক্ষেপে ও সাধারণত এটি ব্রা  নামেই উল্লেখিত। যদিও ফরাসী ব্রেসিয়ার শব্দটির আক্ষরিক অর্থ হল বাহুরক্ষক। প্রতিদিন সারা বিশ্বের কোটি কোটি মহিলা যে অন্তর্বাসটি পরিধান করে থাকেন, ইংরিজিতে যার নাম ব্রাসিয়ের কিংবা ব্রা, সেই বক্ষবন্ধনীর পেটেন্ট নথিভুক্ত করা হয় ১২ই ফেব্রুয়ারি ১৯১৪ তারিখে৷
ইতিহাস
thumb|২০ শতকের দ্বিতীয়ার্ধে বক্ষবন্ধনী প্যাকেজ। [[মুসিও দেল অবজিতো দেল অবজেতো সংগ্রহ থেকে।]] প্রাচীন গ্রীসে নারীর স্তনযুগল সমর্থন করতে একটি বিশেষ পোশাক পরিধানের নকশা করা হয়েছিল। নারীরা অ্যাপোডিসমোস (ἀπόδεσμος ), পরবর্তীতে stēthodesmē (Gr: στηθοδέσμη ), মাসটোডিসমোস (Gr: μαστόδεσμος ) এবং মাসতোডিটন (Gr: μαστόδετον ), সবগুলোর অর্থ "স্তন-বন্ধনী", উল বা লিনেনের একটি বন্ধন যা স্তনযুগল আড়াঅড়িভাবে মুড়ে রাখতো এবং পেছন থেকে বেঁধে রাখতো। ষোড়শ শতক থেকে পাশ্চাত্যের ধনী নারীরা অন্তর্বাস হিসাবে করসেট ব্যবহার করতেন যা মূলত স্তনযুগলকে উপরের দিকে তুলে রাখতে সাহায্য করত।
উদ্দেশ্য
নারীরা বহু কারণে বক্ষবন্ধনী পরিধান করে – এগুলোর মধ্যে রয়েছে আরামপ্রদতা, দৃষ্টিগোচরতা, বা সামাজিক চাহিদা মেনে চলা। কিছু বক্ষবন্ধনী স্তনযুগলের আকৃতি বৃদ্ধি করতে নকশা করা হয়ে থাকে, তবে অধিকাংশই সর্বোচ্চ স্বাচ্ছন্দ্যের জন্য নকশা করা হয়। অন্যান্য অন্তর্বাস নার্সিং বা অনুশীলনের জন্য নকশা করা হয়ে থাকে।
কাঠামো ও আকার
বক্ষবন্ধনীর কাঠামো মূলতঃ এই যে, নারীস্তনের আকারে তৈরী দুটি অর্ধ গোলাকসম বস্ত্রখণ্ডকে একপ্রস্থ ফিতার সাহায্যে কাঁধ থেকে ঝুলিয়ে দেয়া হয় এবং আরেক খণ্ড ফিতা দিয়ে পিঠ পর্যন্ত টানা দেয়া হয়। ফিতায় ইলাস্টিক ব্যবহার করা হয় যাতে টানায় কিছুটা চাপ থাকে এবং অনাকাঙ্ক্ষিতভাবে বক্ষবন্ধনী থেকে স্তন অবমুক্ত না হয়ে যায়। যেহেতু নারীস্তন ছোট-বড় বিভিন্ন  নানা আকৃতির হয়ে থাকে তাই অর্ধ গোলকের আকারও ছোট-বড় করা হয়। অন্যদিকে ফিতার মাপ বক্ষপিঞ্জরের মাপ অনুযায়ী হ্রস্ব অথবা দীর্ঘ হয়ে থাকে। বক্ষপিঞ্জর বরাবর আটকে রাখার ফিতা পেছন পৃষ্ঠদেশে বাকল বা হুক দিয়ে সংযুক্ত করার ব্যবস্থা থাকে।
বক্ষবন্ধনী আকারের বিভিন্নতা
বক্ষবন্ধনীর আকার পরিমাপের দুটি বিষয় রয়েছে। প্রথমত বক্ষপিঞ্জরের প্রশস্ততা অনুযায়ী আকার যা ইঞ্চি বা সেন্টিমিটারে পরিমাপ করা হয়। দ্বিতীয়তঃ স্তনের আকার অনুযায়ী আকার বা ‘কাপ সাইজ’ যা A, B, C, D ইত্যাদি দিয়ে নির্দেশ করা হয়। বিভিন্ন দেশে বক্ষবন্ধনীর কতিপয় আকার পদ্ধতি প্রচলিত রয়েছে। অধিকাংশ বুকের পরিপাশ্বিক অবস্থার দিক থেকে পরিমাপ পদ্ধতি এবং কাপের আকার এ-বি-সি+ ব্যবহার করে থাকে, কিন্তু সেখানে কিছু গুরত্বপূর্ণ পার্থক্য বিদ্যমান। অনেক বক্ষবন্ধনী সচরাচর ৩৬ আকার পর্যন্ত সহজলভ্য হয়ে থাকে, কিন্তু বক্ষবন্ধনী লেবেলকরণ পদ্ধতি ব্যবহার বিশ্বজুড়ে বিভ্রান্তিকর এবং দ্বন্ধসৃষ্টিকারী। কাপ এবং ব্যান্ডের আকৃতি বিশ্বজুড়েই শুধু্ হেরফের হয় না, একই দেশের বিভিন্ন ব্র্যান্ডের মধ্যেও এর অমিল দেখা যায়।
স্বাস্থ্যগত বিষয়
ব্রা এর স্বাস্থ্যগত সমস্যা বলতে তেমন কিছু নেই। তবে কেউ কেউ মত প্রদান করে থাকেন যে ঘুমানোর সময় ব্রা পড়া অনুচিত। বেশি সময় ধরে ব্রা পড়ে থাকলে ঘামের কারণে চুলকানি জাতীয় সমস্যা হতে পারে। সঠিক মাপের বক্ষবন্ধনী ব্যবহার না করলে নানা ধরনের শারীরিক সমস্যা দেখা দিতে পারে। বেশিরভাগ ক্ষেত্রেই, প্রায় ৮০% মহিলাদের দেখা যায় ভুল মাপের বক্ষবন্ধনী পরতে; হয় খুব আটো (টাইট) কিংবা ঢিলেঢালা গড়নের বক্ষবন্ধনী পরে যা কিনা পরবর্তীতে শারীরিক সমস্যা সৃষ্টি করতে পারে। মেরুদণ্ডে ব্যথা, ঘাড়ে ব্যথা, মানসিক অস্বস্তি খুবই সাধারণ যা প্রায়ই দেখা যায়। অনেক বিশেষজ্ঞ দাবি করেন, ভুল মাপের বক্ষবন্ধনী ব্যবহারে স্তন ঠিক জায়গায় না থেকে বরং নিচের দিকে ঝুলে পরার প্রবণতাকে বৃদ্ধি করে।
বিকল্প ধারার বক্ষবন্ধনী
জাপানি মেয়েদের রং-বেরঙের ব্যাগ কেনার বাতিককে নিরুৎসাহিত করতে অন্তর্বাস নির্মাতা প্রতিষ্ঠান ট্রায়াম্প ২০০৬ খ্রিষ্টাব্দে বাজারে আনে ব্যাগ-যুক্ত ব্রা। এজাতীয় বক্ষবন্ধনির কাপের মধ্যে ভাঁজ করা অবস্থায় লুকিয়ে থাকে ব্যাগ, যা প্রয়োজনে শপিংব্যাগ হিসেবে ব্যবহার করা যায়। নির্মাতা প্রতিষ্ঠানের দাবি, এজাতীয় অন্তর্বাস, পলিথিন ব্যাগ ক্রয়ে নারীকে নিরুৎসাহিত করবে ও পরিবেশ রক্ষায় ভূমিকা রাখবে। এছাড়া ট্রায়াম্প মাইক্রোওয়েভ ব্যবহার করে গরম করে ঘর উষ্ণ রাখা যায় এমনও একটি ব্রা বাজারে ছেড়েছিলো ২০০৫ খ্রিষ্টাব্দে। এতে শীতের সময় ঘর গরম করার বাড়তি খরচ বেঁচে যায়।
স্মার্ট টিভি
স্মার্ট টিভি, যা একটি সংযুক্ত টিভি (সিটিভি) নামেও পরিচিত, হল সমন্বিত ইন্টারনেট এবং মিথষ্ক্রিয় ওয়েব ২.০ বৈশিষ্ট্য সহ একটি ঐতিহ্যবাহী টেলিভিশন সেট, যা ব্যবহারকারীদের সঙ্গীত এবং ভিডিও ধারাবাহিক সম্প্রচার শুনতে বা দেখতে, ইন্টারনেট ব্রাউজ করতে এবং ফটো দেখতে দেয়। স্মার্ট টিভি হল কম্পিউটার, টেলিভিশন এবং ডিজিটাল মিডিয়া প্লেয়ারগুলির একটি প্রযুক্তিগত অভিসার। প্রথাগত সম্প্রচার মিডিয়ার মাধ্যমে প্রদত্ত টেলিভিশন সেটের প্রথাগত কার্যাবলী ছাড়াও, এই ডিভাইসগুলি হোম নেটওয়ার্কিং অ্যাক্সেস সহ স্ট্রিমিং টেলিভিশন এবং ইন্টারনেট রেডিওর মতো ওভার-দ্য-টপ মিডিয়া পরিষেবাগুলিতে প্রবেশাধিকার দিতে পারে।
স্মার্ট টিভিকে ইন্টারনেট টিভি, আইপিটিভি বা স্ট্রিমিং টেলিভিশনের সাথে বিভ্রান্ত করা উচিত নয়। ইন্টারনেট টিভি বলতে বোঝায় প্রথাগত সিস্টেম যেমন টেরেস্ট্রিয়াল, ক্যাবল এবং স্যাটেলাইটের পরিবর্তে ইন্টারনেটের মাধ্যমে টেলিভিশন সামগ্রী গ্রহণ করা, তা নির্বিশেষে যেভাবে ইন্টারনেট সরবরাহ করা হয়। আইপিটিভি হল টেলিভিশন সম্প্রচারকদের দ্বারা ব্যবহারের জন্য ইন্টারনেট টেলিভিশন প্রযুক্তি মানগুলির মধ্যে একটি। স্ট্রিমিং টেলিভিশন হল ইন্টারনেট টিভিতে দেখানোর জন্য অনেক প্রযোজক দ্বারা তৈরি প্রোগ্রামগুলির জন্য ব্যবহৃত একটি শব্দ।
স্মার্ট টিভিতে, অপারেটিং সিস্টেমটি টেলিভিশন সেটের ফার্মওয়্যারে আগে থেকে লোড করা হয়, যা অ্যাপ এবং অন্যান্য ডিজিটাল সামগ্রীতে প্রবেশাধিকার প্রদান করে। বিপরীতে, ঐতিহ্যগত টেলিভিশনগুলি প্রাথমিকভাবে মনিটর হিসাবে কাজ করে এবং বিক্রেতা-নির্দিষ্ট কাজের বাইরে কোন পরিবর্তন করতে পারে না। সফটওয়্যার অ্যাপ্লিকেশনগুলিকে ডিভাইসে প্রিলোড করা যেতে পারে বা অ্যাপ্লিকেশন স্টোর বা মার্কেটপ্লেসের মাধ্যমে চাহিদা অনুযায়ী আপডেট বা ইনস্টল করা যেতে পারে, যেভাবে অ্যাপ্লিকেশনগুলি আধুনিক স্মার্টফোনে একত্রিত করা হয়।
স্মার্ট টিভিগুলিকে সক্ষম করে এমন প্রযুক্তি বাহ্যিক ডিভাইসগুলিতেও অন্তর্ভুক্ত করা হয়েছে যেমন সেট-টপ বক্স এবং কিছু ব্লু-রে প্লেয়ার, গেম কনসোল, ডিজিটাল মিডিয়া প্লেয়ার, হোটেল টেলিভিশন সিস্টেম, স্মার্টফোন এবং অন্যান্য নেটওয়ার্ক-সংযুক্ত মিথস্ক্রিয় ডিভাইস যা টেলিভিশনের মত প্রদর্শন আউটপুট ব্যবহার করে। এই ডিভাইসগুলি দর্শকদের ওয়েব, কেবল বা স্যাটেলাইট টিভি চ্যানেল বা স্থানীয় স্টোরেজ ডিভাইস থেকে ভিডিও, চলচ্চিত্র, টিভি অনুষ্ঠান, চিত্র এবং অন্যান্য সামগ্রী খুঁজে পেতে এবং চালাতে দেয়৷
ফিল্মফেয়ার আজীবন সম্মাননা পুরস্কার
ফিল্মফেয়ার আজীবন সম্মাননা পুরস্কার হিন্দি চলচ্চিত্রে অবদানের জন্য প্রদত্ত বিশেষ সম্মাননা। পূর্বে এটি রাজ কাপুর আজীবন সম্মাননা পুরস্কার নামে প্রদান করা হত এবং পরবর্তীতে এটি বার্ষিক ফিল্মফেয়ার পুরষ্কারের অংশ হিসাবে ফিল্মফেয়ার ম্যাগাজিনের নিকট প্রদান করা হয়।
শ্রী অরবিন্দ মার্গ
শ্রী অরবিন্দ মার্গ (ইংরেজি: Sri Aurobindo Marg), অথবা অরবিন্দো মার্গ, একটি গুরুত্বপূর্ণ দক্ষিণ দিল্লি উত্তর-দক্ষিণ উপকূলীয় রাস্তা যা ঐতিহাসিক সাফদারজং এর সমাধিটি কুতুব মিনারের সাথে যুক্ত। রাস্তাটি বিখ্যাত বাঙালি বিপ্লবী, দার্শনিক ও সন্ন্যাসি শ্রী অরবিন্দ ঘোষ-এর নামে নামকরণ করা হয়; শ্রী অরবিন্দ আশ্রমের দিল্লি ক্যাম্পাস রাস্তায় অবস্থিত। রাস্তাটি মূলত মেহেরুলি রোড নামে পরিচিত ছিল। রাস্তাটি উত্তর দিল্লি এবং কেন্দ্রীয় দিল্লি থেকে ট্রাফিকের জন্য একটি প্রধান সংযোগ, কানট প্লেস এর বাণিজ্যিক হাব সহ, দিল্লির দক্ষিণ ও দক্ষিণ-পশ্চিমে গুরগাঁও সহ। এই রাস্তার উপর দিল্লি মেট্রো, জোড় বাঘ, আইএনএ, এআইএমএস এবং গ্রিন পার্ক (হল্লা লাইন) অবস্থিত।
প্রধান ছেদ
রিং রোডের সাথে ইন্টারচেঞ্জ সরফরাজং এর সমাধিতে উত্তরপূর্ব পজিশন আওরবিন্দো মার্গ অবস্থিত। দক্ষিণ প্রান্তে, লোরি সরো বাস টার্মিনালের কাছে অরবিন্দ পথ বন্ধ হয়ে যায়। অরবিন্দ পথের উপর প্রধান পার্শ্বচক্র অন্তর্ভুক্ত, উত্তর থেকে দক্ষিণ পর্যন্ত, অন্তর্ভুক্ত: উত্তরাঞ্চলের উত্তরপথের উত্তরপশ্চিমে সফদরজং রোডের মধ্যে বিভক্ত, উত্তর উত্তর দিকের তুঘলক রোড এবং উত্তরপূর্বের পৃথ্বীরাজ রোড। ইঞ্চি (দক্ষিণ এক্সটেনশন) এবং পশ্চিমে (ধৌল কুওন) পয়েন্টের জন্য রিং রোডের সাথে ইন্টারচেঞ্জ।
আগ্রহের বিষয়
দক্ষিণ দিল্লি এর বেশ কয়েকটি প্রতিষ্ঠান, আশেপাশের এলাকা এবং ঐতিহাসিক স্মৃতিসৌধগুলি অরবিন্দো রাস্তায় বা তার পাশে রয়েছে: সাফদারজং বিমানবন্দর, যেখানে ভারতের বিমানবন্দর কর্তৃপক্ষ (এএআই) এর কর্পোরেট সদর দপ্তর রাজীব গান্ধী ভবন অবস্থিত।
লাটিম
উপকরণ
আগে সুতার মিস্ত্রিরাই গ্রামের কিশোরদেরকে লাটিম বানিয়ে দিতো। তারা সাধারণত পেয়ারা ও গাব গাছের ডাল দিয়ে এই লাটিম তৈরি করতো। নির্বাচিত পাট থেকে লাটিমের জন্য লতি বা ফিতা বানানো হতো। বর্তমানে বাণিজ্যিক ভিত্তিতে তুলাজাতীয় নরম কাঠ দিয়ে লাটিম এবং গেঞ্জির কাপড় দিয়ে লাটিমের ফিতা বানানো হয়। সাধারণত একটি মেশিনের সাহায্যে লাটিম তৈরি করা হয় যা ঘুরতে থাকে। ধারালো ছাঁচ দেওয়ার মতো যন্ত্র দিয়ে লাটিমের শেপ বা আকার নির্ধারণ করা হয়।
কৌশল
thumb|কোলকাতার একটি শিল্পকলা প্রদর্শনীতে লাটিম বা লাট্টু, পশ্চিমবঙ্গ, ভারত। লৌহশলাকাকে অক্ষ বানিয়ে কাঠের বানানো গোলকটিকে খেলোয়াড় ২-৩ হাত দীর্ঘ এক টুকরো দড়ি বা সূতলি দিয়ে অক্ষশীর্ষ থেকে ক্রমশ গোলকটির নিম্নার্ধ সুষমভাবে পেঁচিয়ে হাতের প্রধানত তর্জনী ও বৃদ্ধঙ্গুল ব্যবহার ক'রে উঁচু থেকে ছুঁড়ে মাটি বা কিছুর তলে ঘুরায়।
ধরণ
সাধারণত তিন ধরনের লাটিম খেলা হয়। ১। বেল্লাপার ২। ঘরকোপ  ৩। ঘুরতি কোপ
ঘরকোপ
লাটিমের ফিতা ও লাটিম দিয়ে একটি বৃত্ত আঁকার পর বৃত্তের ভিতর বন্দী লাটিমগুলোকে রাখা হয়। বৃত্তের ভিতরের লাটিমগুলিকে বাইরের মুক্ত প্রতিযোগীদের লাটিম দিয়ে আঘাত বা কোপ মেরে ক্ষত করাই এই লাটিম খেলার উদ্দেশ্য।
ডায়ানা উইনইয়ার্ড
ডায়ানা উইনইয়ার্ড, সিবিই (জন্ম: ডরথি ইসোবেল কক্স; ১৬ জানুয়ারি ১৯০৬ - ১৩ মে ১৯৬৪) ছিলেন একজন ইংরেজ মঞ্চ ও চলচ্চিত্র অভিনেত্রী। তিনি ক্যাভালকেড চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। শিল্পকলায় অবদানের জন্য তিনি ১৯৫৩ সালে অর্ডার অব দ্য ব্রিটিশ এম্পায়ারের কমান্ডার পদবীতে ভূষিত হন। তিনি ১৯৪৩ থেকে ১৯৪৭ সাল পর্যন্ত পরিচালক ক্যারল রিডের স্ত্রী ছিলেন।
প্রারম্ভিক জীবন
ডায়ানা উইনইয়ার্ড ১৯০৬ সালের ১৬ই জানুয়ারি দক্ষিণ লন্ডনে লুইশাম শহরে জন্মগ্রহণ করেন। তার প্রকৃত নাম ডরথি ইসোবেল কক্স। তিনি প্রাইভেট বিদ্যালয়ে পড়াশোনা করেন এবং উইলিয়াম শেকসপিয়ারের লেখনীর উৎসুক পাঠক ছিলেন। বিদ্যালয়ে তিনি নাট্যদল গঠন করেন এবং ১৯২৪ সালে ক্যান্ডিডা নাটক পরিচালনা, প্রযোজনা ও নাম ভূমিকায় অভিনয় করেন। লিভারপুলে লিভারপুল রিপার্টরি কোম্পানি ও লন্ডনে হ্যামিলটন ডিন রিপার্টরি কোম্পানিতে অভিনয় করার পর তিনি ব্রডওয়ে মঞ্চে কাজ করেন। ব্রডওয়েতে তার প্রথম কাজ ছিল ১৯৩২ সালে এথেল ও লিওনেল ব্যারিমোরের সাথে রাসপুতিন অ্যান্ড দি এমপ্রেস।
কর্মজীবন
ফক্স ফিল্ম কর্পোরেশন তাকে নোয়েল কাওয়ার্ডের মঞ্চনাটক ক্যাভালকেড অবলম্বনে নির্মিত একই নামের ব্যয়বহুল চলচ্চিত্রে অভিনয়ের জন্য ধার করে নিয়ে আসে। এতে তিনি জেন ম্যারিয়ট নামে এক নারীর চরিত্রে অভিনয় করেন, যার দুই সন্তানের একজন টাইটানিক ডুবিতে এবং অপরজন যুদ্ধে মারা যায়। এই কাজের জন্য তিনি প্রথম ব্রিটিশ অভিনেত্রী হিসেবে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। জন ব্যারিমোরের রিইউনিয়ন ইন ভিয়েনা (১৯৩৩) ছাড়াও মেন মাস্ট ফাইট (১৯৩৩), হোয়ার সিনার্স মিট (১৯৩৪), লেট্‌স ট্রাই অ্যাগেইন (১৯৩৪), ওয়ান মোর রিভার (১৯৩৪) চলচ্চিত্রে অভিনয় করেন। এরপর তিনি ব্রিটেনে ফিরে আসেন এবং মঞ্চনাটকে মনোনিবেশ করেন। এই সময়ে মঞ্চে তার উল্লেখযোগ্য কাজ হল ক্লিমেন্স ডেনের ওয়াইল্ড ডিসেম্বর-এ শার্লট ব্রন্টি চরিত্র, সুইট অ্যালোস, এবং নোয়েল কাওয়ার্ডের ডিজাইন ফর লিভিং-এর ব্রিটিশ প্রিমিয়ারে গিল্ডা চরিত্র।
১৯৩৯ সালে তিনি রাফ রিচার্ডসনের বিপরীতে ব্রায়ান ডেসমন্ড হার্স্টের অন দ্য নাইট অব দ্য ফায়ার দিয়ে চলচ্চিত্রের পর্দায় ফিরে আসেন। তার সবচেয়ে সফল কাজ ছিল প্যাট্রিক হ্যামিল্টনের নাটক গ্যাস লাইট অবলম্বনে নির্মিত গ্যাসলাইট (১৯৪০)। এরপর তিনি ১৯৪১ সালে ক্লাইভ ব্রুকের বিপরীতে ফ্রিডম রেডিও, জন গিলগুডের বিপরীতে দ্য প্রাইম মিনিস্টার এবং মাইকেল রেডগ্রেভের বিপরীতে কিপস চলচ্চিত্রে অভিনয় করেন।
মৃত্যু
উইনইয়ার্ড ১৯৪৩ সালের ৩রা ফেব্রুয়ারি ইংরেজ চলচ্চিত্র পরিচালক ক্যারল রিডকে বিয়ে করেন। ১৯৪৭ সালের আগস্ট মাসে তাদের বিবাহবিচ্ছেদ ঘটে। এরপর তিনি হাঙ্গেরীয় চিকিৎসক টিবর সাতোকে বিয়ে করেন।
তিনি বৃক্কসংশ্লিষ্ট রোগে আক্রান্ত হয়ে ১৯৬৪ সালের ১৩ই মে সেন্ট্রাল লন্ডনের হলবর্নের সেন্ট পল্‌স হাসপাতালে ৫৮ বছর বয়সে মৃত্যুবরণ করেন। এই সময়ে তিনি মাইকেল রেডগ্রেভ ও ম্যাগি স্মিথের সাথে নিউ ন্যাশনাল থিয়েটার কোম্পানির দ্য মাস্টার বিল্ডার মঞ্চনাটকের মহড়া করছিলেন। তার মৃত্যুর পর সেলিয়া জনসন তার স্থলাভিষিক্ত হন।
জামালপুর সদর উপজেলা
জামালপুর সদর বাংলাদেশের জামালপুর জেলার অন্তর্গত একটি উপজেলা। এটি ময়মনসিংহ বিভাগের অধীন জামালপুর জেলার ৭ টি উপজেলার একটি এবং এটি জেলার পূর্বভাগে অবস্থিত। এটি ১৫টি ইউনিয়ন এবং একটি পৌরসভা নিয়ে গঠিত। জামালপুর সদরের ১ম ইউনিয়ন হচ্ছে ১নং কেন্দুয়া ইউনিয়ন।
জামালপুর সদর উপজেলার উত্তরে শেরপুর সদর উপজেলা, দক্ষিণে টাঙ্গাইল জেলার ধনবাড়ী উপজেলা ও সরিষাবাড়ী উপজেলা, পূর্বে ময়মনসিংহ জেলার ময়মনসিংহ সদর উপজেলা ও মুক্তাগাছা উপজেলা, পশ্চিমে মেলান্দহ উপজেলা ও মাদারগঞ্জ উপজেলা। জামালপুর সদর উপজেলার সাথে ময়মনসিংহ সদর ও শেরপুর সদর উপজেলা সংযুক্ত। বাংলাদেশের কোন সদর উপজেলার সাথে দুটি সদর উপজেলার সংযুক্তির এটি একমাত্র উদাহরণ। জামালপুর সদর উপজেলার প্রধান নদ-নদী ব্রহ্মপুত্র ও ঝিনাই।
ব্রিটিশ শাসনামলে ১৮৩৪ সালে জামালপুর থানা গঠিত হয়। বাংলাদেশ স্বাধীনতা লাভের পর ১৯৮৩ সালে জামালপুর সদর উপজেলা প্রতিষ্ঠিত হয়। বাংলাদেশ জাতীয় সংসদ নির্বাচনে জামালপুর সদর জামালপুর-৫ সংসদীয় আসনের অন্তর্ভুক্ত । এ আসনটি জাতীয় সংসদে ১৪২ নং আসন হিসেবে চিহ্নিত।
জামালপুর সদর উপজেলার আয়তন ৪৮৯.৫৬ বর্গ কিলোমিটার এবং জনসংখ্যা ২০১১ সনের আদম শুমারী অনুযায়ী ৬,১৫,০৭২ জন; বাৎসরিক জনসংখ্যা বৃদ্ধির হার ১.৪৬%। জনসংখ্যার ঘনত্ব প্রতি বর্গ কিলোমিটারে ১২০৯ জন।
পটভূমি
আরও দেখুন: জামালপুর জেলা
অতি প্রাচীনকালে জামালপুরের কোন অস্তিত্ব ছিল না। আধুনিক ভূতত্ত্ববিদগণ মনে করেন অতি প্রাচীনকালে বাংলাদেশের কোন অস্তিত্ব ছিল না, এটি সমুদ্রগর্ভে নিমজ্জিত ছিল। তারা অনুমান করে বলেন- গঙ্গা ও ব্রহ্মপুত্রের স্রোতে আসা কাদামাটি থেকে বাংলাদেশের উৎপত্তি হয়েছে।
কালের বিবর্তনে বাংলাদেশের এ অংশ সমুদ্রতলদেশ থেকে উত্থিত হয়। ঐ সময় এ অঞ্চল কর্দমাক্ত, গভীর অরণ্য ও জঙ্গলাবৃত ছিল এবং এক সময় অনার্যরা এখানে বসবাস করত।
খ্রিষ্টীয় চতুর্থ শতাব্দীতে এ অঞ্চল কামরূপ রাজ্যের শাসনাধীন ছিল। কামরূপ প্রাগজ্যোতিষ দেশ নামে পরিচিত ছিল। প্রাগজ্যোতিষ (কামরূপ) এর রাজধানী ছিল প্রাগজ্যোতিষপুর। ঐ সময় বৌদ্ধ ধর্মের আবির্ভাব হয় এবং সমগ্র অঞ্চলে প্রভাব বিস্তার করে।
ময়মনসিংহ জেলা বিবরণীর রচয়িতা এফএ সাকসির মতে এ অঞ্চল পঞ্চদশ শতাব্দীর শেষ দশক পর্যন্ত কোচ সামন্তদের অধীনে ছিল। দলিপা সামন্ত নামে এক কোচ রাজা এ অঞ্চল শাসন করত। তার রাজধানী ছিল গড়দলিপা। গড়দলিপা বা গড়জরিপা এখন শেরপুর জেলার শ্রীবর্দি থানার অন্তর্ভুক্ত। কোচবংশীয় রাজারা বহুবছর গড়দলিপা শাসন করে। বাংলার স্বাধীন সুলতানদের ক্রমাগত আক্রমণে কোচ সামন্তদের শক্তি নিঃশেষ হয়ে যায়। ১৪৯১ সালে সাইফুদ্দিন দ্বিতীয় ফিরোজ শাহের নির্দেশে সেনাপতি মজলিস খাঁ কোচরাজা দলিপা সামন্তকে পরাজিত ও হত্যা করে গড়দলিপা দখল করে। সেই থেকে এ অঞ্চল মুসলমানদের দখলে আসে। সম্রাট জাহাঙ্গীরের সময়ে (১৬০৫-১৬১৭) সমগ্র ময়মনসিংহ অঞ্চল মুঘলদের সাম্রাজ্যভুক্ত হয়।
ইতিহাস থেকে জানা যায় গৌড়ের আফগানদের সাথে দিল্লীর মুঘলদের রাজ্যবিস্তার নিয়ে সংঘাত হলে আফগানরা মুঘলদের আক্রমণ প্রতিরোধের জন্য জামালপুর সদরের পাথালিয়া মৌজায় একটি ঘাঁটি স্থাপন করে। এখনও এ এলাকায় পল্টন নামের জনশ্রুতি আছে।
১৭৫৭ সালে পলাশির যুদ্ধে ইংরেজরা বাংলার নবাব সিরাজউদ্দৌলাকে পরাজিত করে বাংলা, বিহার ও ঊড়িষ্যা দখল করে। ১৭৬৫ সালে ইষ্ট ইন্ডিয়া কোম্পানী মোঘল বাদশাহর নিকট থেকে এ অঞ্চলের দেওয়ানী লাভ করে। ব্রিটিশ শাসনামলে ১৭৮৭ সালের মে মাসে ময়মনসিংহ জেলা গঠিত হয়। ময়মনসিংহ জেলার অধীনে ১৮৩৪ সালে জামালপুর থানা গঠিত হয়। ১৮৪৫ সালে জামালপুরকে প্রশাসনিক মহকুমায় উন্নীত করা হয়। বিশেষ করে তৎকালে মধুপুর জঙ্গল জামালপুর পৌর এলাকা পর্যন্ত বিস্তৃত ছিল। দক্ষিণে মধুপুর জঙ্গল ও উত্তরে শেরপুরের বন-জঙ্গলে লুকিয়ে থাকা ফকির-সন্ন্যাসীদের দমন করার জন্যই জামালপুরে একটি শাসনকেন্দ্রের প্রয়োজন হয়ে পড়ে। ফকির-সন্ন্যাসীদের দমন করার ইংরেজরা জামালপুর সদরে সেনানিবাস স্থাপন করে। কম্পপুর আজও তার স্মৃতি বহন করে। ১৮৪৫ থেকে ১৮৫২ সার পর্যন্ত সেনানিবাসের মেজরগণ এ অঞ্চল শাসন করত। পরবর্তীকালে মহকুমা ম্যাজিস্ট্রেটগণ মহকুমার প্রশাসকের দায়িত্ব পালন করে। সন্ন্যাসীদের অবস্থানের জন্য একসময় জামালপুরের নাম সন্ন্যাসীগঞ্জে পরিণত হয়। এখনও শহরের পশ্চিম দিকে সন্ন্যাসীপাড়া, সন্ন্যাসীভিটা নামে পাড়া আছে।
অভিষেক দাস (ক্রিকেটার)
অভিষেক দাস (জন্ম ৪ সেপ্টেম্বর ১৯৯০) একজন ভারতীয় ক্রিকেটার। তিনি ২০১৩ এবং ২০১৬ এর মধ্যে বাংলার হয়ে প্রথম-শ্রেণীর এবং নয়টি টি- টোয়েন্টি ম্যাচ খেলেছেন। তিনি ২০২১-২২ বিজয় হাজারে ট্রফিতে বাংলার হয়ে ৮ ডিসেম্বর ২০২১-এ তার লিস্ট এ অভিষেক করেছিলেন।
জামালপুর সদর উপজেলা
পটভূমি
স্বাধীনতা যুদ্ধে জামালপুর সদর ১১ নং সেক্টরের অধীনে ছিল। ১৯৭১ সালের ১০ ডিসেম্বর জামালপুর সদর উপজেলা হানাদার মুক্ত হয়। বীর মুক্তিযোদ্ধা মোঃ ফয়েজুর রহমান জামালপুর সদরে প্রথম স্বাধীনতার পতাকা উত্তোলন করেন।
১লা ফেব্রুয়ারি ১৮৬৯ সালে জামালপুর পৌরসভা প্রতিষ্ঠিত হয়। ২৬ শে ডিসেম্বর ১৯৭৮ সালে জামালপুর জেলা ঘোষিত হয়। ১লা ডিসেম্বর ১৯৮৩ সালে জামালপুর সদর উপজেলা প্রতিষ্ঠিত হয়।
জামালপুর নামকরণ নিয়ে অনেক লোকগাঁথা এবং ধর্মীয় ঐতিহ্য জড়িয়ে নানামুখী কাহিনী প্রচলিত রয়েছে এবং নানা ধরনের ইতিহাসও রয়েছে। তবে নানা মতবাদ থাকা সত্ত্বেও একটি বিষয়ে সকলেই প্রায় এক ও অভিন্ন মত পোষণ করেন যে, এ জনপদের পূর্বনাম ছিল সিংহজানী। তার আগে এ অঞ্চলের নাম ’গঞ্জের হাট’ ছিল বলে কেউ কেউ উল্লেখ করেন। তবে এ নাম সম্পর্কে বিশেষ কিছু জানা যায় না। মোঘল আমলে সিংহজানী মৌজা জাফরশাহি পরগনার অধীনে ছিল। ১৯৫৪ সালে মুদ্রিত ‘‘জামালপুরের গণ ইতিবৃত্ত’’বইয়ের লেখক আলহাজ্ব গোলাম মোহাম্মদ হযরত শাহ্ জামাল সর্ম্পকে তার গ্রন্থে উল্লেখ করেছেন ‘‘ভারত সম্রাট আকবরের রাজত্ব কালে আরবের ইয়েমেন প্রদেশ হতে দেশভ্রমন উপলক্ষে হযরত শায়েখ জামাল নামক একজন কামেল এই উপমহাদেশে আগমন করেন এবং ইহার প্রাকৃতিক সৌন্দর্যে মুগ্ধ হয়ে ব্রহ্মপুত্র নদের দক্ষিণ তীরে সিংহজানী বর্তমান জামালপুর নামক স্থানে তাহার খানকা স্থাপন করেন। তাহার কৃচ্ছসাধনা ও অলৌকিক ক্ষমতার কথা অচিরেই দিল্লী পর্যন্ত পৌঁছিলে মহামান্য ভারত সম্রাট তাহার খানকা শরীফের ব্যয়ভার নির্বাহের জন্য বর্তমান জামালপুরের অন্তর্গত কয়েকটি পরগণা ‘‘পীরপাল’’ প্রদান পূর্বক পীর সাহেবের নিকট ইহার সনদ পাঠাইয়া দেন। কিন্তু হযরত শাহ জামাল তা গ্রহণ করেননি।
পরবর্তীকালে এ অঞ্চল হযরত শাহ্ জামাল এর নামেই পরিচিত হয়ে ওঠে এবং তাঁর নাম অনুসারেই প্রথমে জামালপুর থানার, পরে জামালপুর মহকুমার এবং আরো পরে জামালপুর জেলার নামকরণ হয়েছে।
ভৌগোলিক অবস্থান
জামালপুর সদর উপজেলার ভৌগোলিক অবস্থান ২৪.৪২° থেকে ২৪.৫৮° উত্তর অক্ষাংশ এবং ৮৯.৫২° থেকে ৯০.১২° পূর্ব দ্রাঘিমাংশে অবস্থিত। জামালপুর সদর উপজেলার আয়তন ৪৮৯.৫৬ বর্গ কিলোমিটার। এর উত্তরে শেরপুর সদর, দক্ষিণে টাঙ্গাইল জেলার ধনবাড়ী উপজেলা ও সরিষাবাড়ী উপজেলা, পূর্বে ময়মনসিংহ সদর ও মুক্তাগাছা উপজেলা, পশ্চিমে মেলান্দহ ও মাদারগঞ্জ উপজেলা অবস্থিত। এ উপজেলার মৌসুমী জলবায়ু উষ্ণ, আর্দ্র ও নাতিশীতোষ্ণ। শীত ও গরম মধ্যম ধরনের; চরমাভাবাপন্ন নয়। শীতকালে প্রচুর কুয়াশা হয়। নভেম্বর থেকে ফেব্রুয়ারি মাসে কোনো কোনো বছর বৃষ্টিপাত হয়। এই সময় তাপমাত্রা ১৫° থেকে ২৭° সেলসিয়াস থাকে। গ্রীষ্মকালে তাপমাত্রা ৩০° থেকে ৩৩° সেলসিয়াস। বাৎসরিক গড় বৃষ্টিপাতের পরিমান ১৮৭৫ মি.লি. থেকে ১৯৫০ মি.লি। উপজেলার ভূমি এঁটেল, বেলে-দোআঁশ ও দোআঁশ প্রকৃতির। এখানে প্রচুর পরিমানে ফসল উৎপন্ন হয়। এলাকার সমতল ভূমি পলিসিক্ত ও উর্বর। এখানকার ৭০% এলাকা সমতল, বাকি অংশ অসমতল ও বনভূমি দ্বারা গঠিত।
প্রশাসন
জামালপুর সদর উপজেলায় বর্তমানে ১২ ওয়ার্ডবিশিষ্ট ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জামালপুর সদর থানার আওতাধীন।
ময়মনসিংহ জেলার অধীনে ১৮৩৪ সালে জামালপুর থানা গঠিত হয়। ১৮৪৫ সালে জামালপুরকে প্রশাসনিক মহকুমায় উন্নীত করা হয়। ১লা ফেব্রুয়ারি ১৮৬৯ সালে জামালপুর পৌরসভা প্রতিষ্ঠিত হয়। ২৬ শে ডিসেম্বর ১৯৭৮ সালে জামালপুর জেলা ঘোষিত হয়। ১লা ডিসেম্বর ১৯৮৩ সালে জামালপুর সদর উপজেলা প্রতিষ্ঠিত হয়।
এই জনপদের ভৌগোলিক গুরুত্ব ও অর্থনৈতিক বিবেচনায় ইংরেজরা ১৮৪৫ সালে জামালপুরকে প্রশাসনিক মহকুমায় উন্নীত করে। জামালপুর মহকুমায় উন্নীত হওয়ার ফলশ্রুতিতে ভূমির ব্যক্তি মালিকীকরণ ও গ্রামীণ জীবনাচারণের পাশাপাশি মানুষ দ্রুত নগরকেন্দ্রিক হয়ে উঠে। মহকুমা শহরে নাগরিক চাপ বৃদ্ধির ফলে সৃষ্ট নানাবিধ সমস্যাও দেখা দেয়। এ অবস্থায় শহরে নাগরিক জীবনযাত্রার মান উন্নয়ন এবং সুবিধা বৃদ্ধির লক্ষে ১৮৬৯ সালের ১লা এপ্রিল ৪৬.৬২ বর্গ কি.মি. এলাকা নিয়ে ৪ টি ওয়ার্ড এর সমন্বয়ে “গ” শ্রেণীর জামালপুর পৌরসভা গঠিত হয়। ১০ ই এপ্রিল ১৯৯৩ তারিখে ৮৪ টি মহল্লা, ৪৭ টি মৌজা নিয়ে জামালপুর পৌরসভা “ক” শ্রেণীভুক্ত হয় এবং ৫৩.২৮ বর্গ কি.মি. এলাকায় উন্নীত হয়। জনসংখ্যা বৃদ্ধির সাথে সাথে সেবার মান নিশ্চিত করতে ১৯শে মে ১৯৯৮ সালে ৪ টি ওয়ার্ডকে ১২ টি ওয়ার্ডে বিভক্ত করা হয় । বর্তমানে জামালপুর পৌরসভা বাংলাদেশের পুরাতন ও বৃহৎ পৌরসভা হিসেবে প্রথম সারিতে স্থান করে নিয়েছে। ১৯১৯ সাল পর্যন্ত মহকুমা প্রশাসকদের উপর পৌরসভা পরিচালনার দায়িত্ব অর্পিত ছিল। ১৯২০ সালে পৌরসভার প্রথম চেয়ারম্যান নির্বাচন হয়। দেড়শ বছরের পুরনো ঐতিহ্যবাহী এই পৌরসভার প্রথম চেয়ারম্যান হচ্ছেন বাবু অক্ষয় কুমার সেন।
বাংলাদেশ জাতীয় সংসদ নির্বাচনে জামালপুর সদর জামালপুর-৫ সংসদীয় আসনের অন্তর্ভুক্ত । এ আসনটি জাতীয় সংসদে ১৪২ নং আসন হিসেবে চিহ্নিত। প্রথম জাতীয় সংসদ নির্বাচনে বাংলাদেশ আওয়ামী লীগ এর মোহাম্মদ আব্দুল হাকিম, ১৯৭৯ সালে বাংলাদেশ জাতীয়তাবাদী দল এর খন্দকার আব্দুল হামিদ, ১৯৮৬ সালে বাংলাদেশ আওয়ামী লীগ এর এম খলিলুর রহমান, ১৯৮৮ সালে মোহাম্মদ রেজা খান,  ১৯৯১ ওফেব্রুয়ারি ১৯৯৬ বাংলাদেশ জাতীয়তাবাদী দল এর সিরাজুল হক, জুন ১৯৯৬ তারিখে বাংলাদেশ আওয়ামী লীগ এর রেজাউল করিম হীরা,২০০১ সালে বাংলাদেশ আওয়ামী লীগ এর রেজাউল করিম হীরা, ২০০৮ সালে বাংলাদেশ আওয়ামী লীগ এর রেজাউল করিম হীরা, ২০১৪ সালে বাংলাদেশ আওয়ামী লীগ এর রেজাউল করিম হীরা ও ২০১৮  সালে বাংলাদেশ আওয়ামী লীগ এর মোঃ মোজাফফর হোসেন সংসদ সদস্য নির্বাচিত হন।
জনসংখ্যার উপাত্ত
২০১১ সালের আদমশুমারি অনুযায়ী মোট জনসংখ্যা ৬,১৫,০৭২ জন। এর মধ্যে পুরুষ ৩,০১,৯১২ জন এবং মহিলা ৩,১৩,১৬০ জন। লোক সংখ্যার ঘনত্ব ১,২০৯ জন/ বর্গ কিলোমিটার। জামারপুর সদরে প্রধানত মুসলমান ও হিন্দু এই দুই সম্প্রদায়ের লোকের বসবাস। অন্যান্য ধর্মের লোকসংখ্যা একেবারেই কম। এর মধ্যে মুসলমান জনগোষ্ঠীই সংখ্যাগরিষ্ঠ। মুসলিম ৬,০৩,২৩০, হিন্দু ১১,৩৩৬, বৌদ্ধ ২, খ্রিস্টান ২৯৪ এবং অন্যান্য ২১০ জন।
নৃ-তাত্ত্বিক জনগোষ্ঠীঃ
জামালপুর সদর উপজেলায় বাগড়া, হায়েতপুর, বিষ্ণপুর, শ্রীপুর কুমারিয়া, তুলশীপুর, রামনগর, চাঁদপুর, মাইনপুর, তারাগঞ্জ, দড়িপাড়া, ডেংগার ঘড়, বেড়াপাথালিয়া, রণরামপুর, শাহবাজপুর ও মির্জাপুরে নৃ-তাত্ত্বিক জনগোষ্ঠীর বাস রয়েছে। এরা গারো ও কোচ সম্প্রদায়ভুক্ত। এদের জীবন ধারা সত্যই বড় বৈচিত্রময়। আমাদের বাঙালী সমাজের জীবন ধারার চেয়ে এদের জীবন যাত্রা প্রণালী ভিন্ন ধরনের। এরা মাতৃতান্ত্রিক পরিবার। মেয়েরা ক্ষেত খামার সহ পরিবারের যাবতীয় কাজ করে থাকে। তবে পুরুষরাও ক্ষেত খামার সহ পরিবারের অন্যান্য কাজ করে। এদের মধ্যে প্রায় অধিকাংশ ছেলে-মেয়েই শিক্ষিত।
মেয়েরা বিয়ের পর স্বামীকে নিজ বাড়ীতে নিয়ে আসে। এদের উত্তরাধীকারী হলো মেয়ে। এদের সামাজিক উৎসবগুলির মধ্যে উল্লেখ যোগ্য হলো ২৫ ডিসেম্বর বড় দিন এবং ইংরেজি নববর্ষ। সামাজিক উৎসবের মধ্যে ওয়ানগালা-আর্শ্বিন মাসে পালিত হয়। ঐ দিন নাচ গানসহ বিনোদনের ব্যবস্থা থাকে। অন্যান্য উৎসবের মধ্যে রয়েছে চৈত্রসংক্রান্তীমেলা।
এরা অবসর সময় খুব কমই পায়। তবে যে টুকু অবসর পায় সেসময় তারা জাল, বুনন, বেতের কাজ, গান বাজনা, ও রেডিও টি.ভি দেখে থাকে।
মোট উপজাতির সংখ্যা                  :          ৫৩৮৭ জন।
মৃণালিনী সেন
মৃণালিনী সেন (৩ আগস্ট ১৮৭৯-৮ মার্চ ১৯৭২) ছিলেন ব্রিটিশ ভারতের একজন বাঙালি লেখক। ১৯ ডিসেম্বর ১৯১০-এ, তিনি বিমানে ওড়ার জন্য প্রথম ভারতীয় হয়েছিলেন।
জামালপুর সদর উপজেলা
জনসংখ্যার উপাত্ত
পুরুষ                                            :           ২৫৩৯ জন।
মৃণালিনী সেন
জীবন
মৃণালিনী দেবী ১৮৭৮ সালে ভারতের বিহারের ভাগলপুরের লুদ্ধি পরিবারে জন্মগ্রহণ করেন। তিনি ১২ বছর বয়সে পাইকপাড়ার রাজার সাথে বিবাহ বন্ধনে আবদ্ধ হন এবং কয়েক বছর পরে তিনি একজন যুবতী বিধবা হন। তিনি একটি সামাজিক সমাবেশে কেশবচন্দ্র সেনের পুত্র এবং একজন সরকারি কর্মচারী নির্মল চন্দ্র সেনের সাথে দেখা করেছিলেন। ভাইকে পাইকপাড়ার সিংহাসনে বসানোর পর তিনি পালিয়ে যান এবং নির্মল চন্দ্র সেনকে বিয়ে করেন। তার সন্তান চারটি হলো: এনসি সেন, শ্রীলতা, আরতি এবং অঞ্জলি।
জামালপুর সদর উপজেলা
জনসংখ্যার উপাত্ত
মহিলা                                           :           ২৮৪৮ জন।
মৃণালিনী সেন
জীবন
উভয়ই কলকাতার অভিজাত সমাজের বিশিষ্ট সদস্য ছিলেন এবং এটি ১৯০০ এর দশকের শেষের দিকে ছিল যখন মৃণালিনী দেবী ১৯ ডিসেম্বর ১৯১০ তারিখে ঐতিহাসিক ফ্লাইট গ্রহণের সুযোগ পেয়েছিলেন এবং বিমানে ওড়ার জন্য প্রথম ভারতীয় হয়েছিলেন। ১৯১০ সালে, বেলজিয়ান পাইলট জুলেস টাইক একটি ফরমান বাইপ্লেন এবং একটি ব্লেরিওট ইলেভেন মনোপ্লেন নিয়ে এসেছিলেন যাতে ভারতের বাইরে প্রথম মানব ফ্লাইট চালানো হয়। ২২ ডিসেম্বর ১৯১০ তারিখের টাইমস অফ ইন্ডিয়ার একটি প্রতিবেদনে উল্লেখ করা হয়েছে যে বেলজিয়ান ব্যারন, পিয়েরে ডি ক্যাটার্স, টালিগঞ্জ ক্লাবের মাঠ থেকে একটি বাইপ্লেনে উঠেছিলেন এবং সেন পাইলটের আসনের পিছনে বসেছিলেন। অনুষ্ঠানটি ফরাসি সংবাদপত্র এবং একটি ব্রিটিশ ম্যাগাজিন দ্বারা কভার করা হয়েছিল।
জামালপুর সদর উপজেলা
জনসংখ্যার উপাত্ত
পরিবার সংখ্যা                               :           ১৯৮৫টি।
খানার সংখ্যা                                 :           ১৯৮৫ টি।
শিক্ষার হার                                   :           ৯৪.৮১%
শিক্ষা
জামালপুর সদরে আধুনিক শিক্ষার সূত্রপাত ঘটে ১৮৮১ সালে, ব্রিটিশ শাসনামলে। ১৮৫৭ থেকে ১৮৭৪ সাল পর্যন্ত তৎকালীন জামালপুর মহকুমার ম্যাজস্ট্রেট ছিলেন টি.এ ডনো নামের এক ইংরেজ। তিনি নিজ বাসভবনে ছেলেমেয়েদের লেখাপড়ার জন্য একটি পাঠশালা খোলেন। ওই পাঠশালাকে বলা হতো ডনো সাহেবের পাঠশালা। কয়েক বছরের মধ্যে পাঠশালাটি মাইনর স্কুলে পরিণত হয়। ১৮৮১ সালে মাইনর স্কুলটিকে এন্ট্রান্স স্কুলে উন্নীত করে নামকরণ করা হয় ‘ডনো হাই স্কুল’। এই স্কুল প্রতিষ্ঠার মধ্যদিয়ে তৎকালীন জামালপুর মহকুমায় শিক্ষার নবযুগের সূচনা হয়। এ জন্য এই ইংরেজ ব্যক্তিটিকেই জামালপুরের আধুনিক শিক্ষার অগ্রদূত বলে অবিহিত করা হয়। ১৮৮২ সালে স্যার রিচার্ড টেম্পল স্কুলটিকে সরকারি সাহায্যের অন্তর্ভুক্ত করেন। এ সময় নামকরণ করা হয় ‘জামালপুর ডনো ইংলিশ হাই স্কুল’। ১৯১২ সালে স্কুলটি সরকারিকরণ করা হয় এবং স্কুলের নাম হয় ‘জামালপুর সরকারি বিদ্যালয়’। ১৯৭৯ সালে জামালপুর জেলা প্রতিষ্ঠিত হওয়ার পর এর নাম হয় ‘জামালপুর জিলা স্কুল’।
জামালপুর সদর উপজেলার গুরুত্বপূর্ণ বিদ্যালয়গুলো হলো- জামালপুর জিলা স্কুল (১৮৮১), জামালপুর সরকারি বালিকা উচ্চ বিদ্যালয় (১৮৮২), সিংহজানী বালিকা উচ্চ বিদ্যালয় (১৯০১), সিংহজানী বহুমুখী উচ্চ বিদ্যালয় (১৯১৮), কৈডোলা শাহবাজপুর উচ্চ বিদ্যালয় (১৯২০), বাংলাদেশ উচ্চ বিদ্যালয় (১৯২৪), নান্দিনা এম. এইচ. কে. সরকারি পাইলট উচ্চ বিদ্যালয় (১৯৩৫), নান্দিনা এম. গার্লস স্কুল, জামালপুর উচ্চ বিদ্যালয় (১৯৬৪), নরুন্দী স্কুল এন্ড কলেজ,সৈয়দা নাজিবা আখতার উচ্চ বালিকা বিদ্যালয়,ফয়েজিয়া সিনিয়র মাদ্রাসা,ঝাওলা গোপালপুর বহুমুখী উচ্চ বিদ্যালয় ইত্যাদি।
মেয়েদের শিক্ষা বিস্তারের লক্ষ্যে তৎকালীন স্থানীয় বিদ্যোৎসাহী মহিমচন্দ্র ঘোষ ও মহিমচন্দ্র সেনের উদ্যোগে প্রাথমিক পর্যায়ে আরবান গার্লস স্কুল নামে প্রতিষ্ঠা করা হয়। জামালপুর পাবলিক মেলার অর্থানুকূল্যে স্কুলটি বিল্ডিং করা হয়। পরবর্তীকালে স্কুলটি জামালপুর সরকারি বালিকা উচ্চ বিদ্যালয়ে পরিণত হয়। সিংহজানী বহুমুখী উচ্চ বিদ্যালয়টি তৎকালীন তারাকান্ত আচার্য, শশী মোহন দে, গোলাম মোহাম্মদ, দেবেন্দ্রনাথ সেন রায়, অক্ষয় কুমার সেন রায় প্রমুখ বিদ্যোৎসাহী ব্যক্তিবর্গের উদ্যোগে প্রতিষ্ঠিত হয়। নান্দিনা এম. এইচ. কে. সরকারি পাইলট উচ্চ বিদ্যালয়টি প্রতিষ্ঠা করেন সুশীল কুমার বসু। এটি ১৯৩৫ সালে স্থাপিত হয়। তৎকালে এই স্কুলে হিন্দু ও মুসলিম ছাত্রদের জন্য পৃথক ছাত্রাবাস নির্মান করা হয়েছিল। জামালপুরের শিক্ষাবিস্তারে স্কুলটি গুরুত্বপূর্ণ ভূমিকা পালন করে। তিনি নান্দিনা এম. গার্লস স্কুলও প্রতিষ্ঠা করেন।
জামালপুর সদর উপজেলার উচ্চ মাধ্যমিক পর্যায়ের গুরুত্বপূর্ণ শিক্ষা প্রতিষ্ঠান হলো- সরকারি আশেক মাহমুদ কলেজ (১৯৪৬), নান্দিনা শেখ আনোয়ার হোসাইন কলেজ (১৯৬৬), সরকারি জাহিদা সফির মহিলা কলেজ (১৯৬৭), নরুন্দি কলেজ ইত্যাদি।
২০১১ সালের পরিসংখ্যান অনুসারে জামালপুর সদর উপজেলায় সরকারি প্রাথমিক বিদ্যালয়ের সংখ্যা ১৬৬টি, রেজিস্টার্ড প্রাথমিক বিদ্যালয় ৬০টি, বেসরাকারি প্রাথমিক বিদ্যালয় ৫টি, কিন্ডার গার্টেন ২৬টি, এনজিও স্কুল ৫৩টি; সরকারি উচ্চ বিদ্যালয় ৩টি, বেসরকারি উচ্চ বিদ্যালয় ১০১ টি, স্কুল এন্ড কলেজ ২টি; সরকারি কলেজ ২টি, বেসরকারি কলেজ ১১টি; মাদ্রাসা ১১টি, কওমি মাদ্রাসা ৬৩টি, এবতেদায়ি মাদ্রাসা ৩৭টি; টেকনিক্যাল এবং ভোকেশনাল ইন্সিটিটিউট ৪টি, প্রাইভেট বিশ্ববিদ্যালয় ১টি।
স্বাস্থ্য
উপজেলায় ২৫০ শয্যা বিশিষ্ট একটি সরকারি জেনারেল হাসপাতাল, ১ টি পরিবার পরিকল্পনা কেন্দ্র, ১৫টি উপ-স্বাস্থ্য ও পরিবার কল্যাণ কেন্দ্র রয়েছে। ২০১১ সালের পরিসংখ্যান অনুসারে জামালপুর সদর উপজেলায় ২০টি বেসরকারি হাসপাতাল/ক্লিনিক এবং ৫১টি ডায়াগনোস্টিক সেন্টার রয়েছে।
জামালপুর মহকুমা হাসপাতালটি ১৮৬৮ সারে স্থাপিত হয়্ ১৯৪৪ সারে এটি সরকারীকরণ হাসপাতাল করা হলে এটিকে ২৫টি শয্যাসম্বলিত প্রথম শ্রেণীর হাসপাতরে রূপান্তরিত করা হয়। জামারপুর জেলায় উন্নীত হবার পর এই হাসপাতালটি আধুনিকীকরণ করে জেলা সদর হাসপাতালে পরিণত হয় এবং সে সময় এতে শয্যা সংখ্যা বাড়িয়ে ৫০ টি করা হয়। বর্তমানে এটি ২৫০ শয্যার একটি আধুনিক হাসপাতাল।
অর্থনীতি
জামালপুর মূলত কৃষিপ্রধান অঞ্চল। সব ধরনের ফসলই এখানে উৎপন্ন হয়। চরাঞ্চলে  ধান, আলু, পাট, তামাক, বেগুন, মরিচ, সরিষা, ভুট্টা, গম এবং বিভিন্ন শাক-সবজি উৎপন্ন হয়। অপর দিকে পাহাড়ী অঞ্চলে ফলমূল ও ধান উৎপন্ন হয়। জামালপুর সদর উপজেলাটি দেওয়ানগঞ্জ জিলবাংলা সুগার মিল এলাকার আওতার্ভৃূক্ত হওয়ায় এখানে প্রচুর আখ উৎপন্ন হয়। এখানকার মাটি যে কোন ফসলের জন্য অত্যন্ত উপযোগী।
শিল্পের মধ্যে রয়েছে জামালপুর অর্থনৈতিক জোন, ৪৩৬.৯২ একর জমির ওপর এ অর্থনৈতিক অঞ্চল স্থাপন করা হয়েছে। জামালপুর অর্থনৈতিক অঞ্চলে হালকা প্রকৌশল, তৈরি পোশাক, ভোগ্যপণ্য ও খাদ্যসামগ্রী তৈরি হবে। ইউনাইটেড জামালপুর পাওয়ার লিমিটেড জামালপুর সদর উপজেলার চরযথার্থপুরে জামালপুর ১১৫ মেগাওয়াট উৎপাদনক্ষম এই বিদ্যুৎ কেন্দ্রটি স্থাপন করেছে। এছাড়া জামালপুর-শেরপুর বাইপাস সড়কের পাশে শাহপুর এলাকায় ৭ একর জমিতে পাওয়ার প্যাক মুতিয়ারা নামের একটি কোম্পানি ‘৯৫ মেগাওয়াট পাওয়ার প্লান্ট জামালপুর’ নামে বিদ্যুৎ উৎপাদন কেন্দ্র স্থাপন করেছে।
১৯৮০ সালে জামালপুর শহরের দাপুনিয়ায় ২৬.৩০ একর জমিতে বিসিক শিল্প নগরী প্রতিষ্ঠা করা হয়। এখানে স্থানীয় চাহিদা ও কাচামাল নির্ভর ক্ষুদ্র শিল্পকারখানা গড়ে উঠেছে।
নকশি কাঁথা জামালপুরে জেলা ব্র্যান্ডিং, জামালপুরের নকশিকাঁথা বাংলাদেশের গর্বগাথা। জামালপুরের নকশি কাঁথা শুধু দেশে নয় বিদেশেও এর সুনাম ছড়িয়ে পড়েছে। এই অঞ্চলের দুই লক্ষাধিক মানুষ এই শিল্পের সাথে জড়িত।
অন্যান্য শিল্পকারখানাগুলোর মধ্যে উল্লেখযোগ্য হল, তাঁতকল, চালকল, লেদ ও ওয়েল্ডিং কারখানা, ফ্লাওয়ারমিল, বেকারি। কুটিরশিল্পের মধ্যে রয়েছে তাঁত, স্বর্ণ, লৌহশিল্প, বাঁশের তৈজসপত্র ও সেলাই কাজ। প্রধান রপ্তানি পণ্যের মধ্যে উল্লেখযোগ্য হল নকশি কাথা, পাট, ধান ইত্যাদি। এছাড়া সেগুন, মেহেগনি, আকাশমনি কাঠের পাশাপাশি বিভিন্ন বনজ উপাদান হয় ও স্থানীয় বাজারে বিক্রি করা হয়।
সড়ক
সদর থেকে বাংলাদেশের প্রায় প্রতিটা জেলায় যাতায়াতের জন্য সুব্যবস্থা আছে। জামালপুর থেকে ঢাকার সাথে যোগাযোগের জন্য ময়মনসিংহ হয়ে ঢাকা-ময়মনসিংহ জাতীয় মহাসড়ক এন৩ (বাংলাদেশ) এবং টাঙ্গাইল হয়ে  এন৪ (বাংলাদেশ) মহাসড়ক জয়দেবপুরকে রাজধানী ঢাকা ও জামালপুরের সাথে সংযুক্ত করেছে। এটি এশিয়ান হাইওয়ে নেটওয়ার্ক-এ এএইচ১-এর অংশ। মহাখালী বাস টার্মিনাল থেকে জামালপুর বাস টার্মিনালে রাজধানীর সাথে সড়কপথের যোগাযোগ করা হয়। ঢাকা, চট্টগ্রাম, সিলেট, রাজশাহী, খুলনা, বগুড়া, রংপুর, পঞ্চগড়, যশোরে নিয়মিত প্রতিদিনই বাস চলাচল করে।
রেল
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে জগন্নাথগঞ্জ পর্যন্ত এবং ১৯১২ সালে জামালপুর থেকে বাহদুরাবাদ পর্যন্ত সম্প্রসারিত হয়। ২০১২ সালে সরিষাবাড়ীর তারাকান্দি হতে ভূঞাপুর যমুনা বহুমুখী সেতু পর্যন্ত ৩৫ কিলোমিটার লিংক রেলপথ চালু হয়। জামালপুরের জনসাধারণ যোগাযোগ মাধ্যম হিসেবে সাধারণত রেলকেই বেছে নেয়।
জামালপুর জংশন থেকে ঢাকা, ময়মনসিংহ, নেত্রকোণা, কিশোরগঞ্জ, চট্টগ্রাম, যমুনা সেতু যাওয়ার জন্য মেইল ও আন্তঃনগর ট্রেন রয়েছে। রেলের রুটগুলো হলঃ
নৌ
নাব্যতা না থাকায় নৌপথে চলাচল সীমিত। বর্ষা মৌসুমে নৌপথে জামালপুর ফেরিঘাট থেকে নান্দিনা, নরুন্দি, পিয়ারপুর ইত্যাদি ঘাটে নৌযান ব্যবহার করে যাতায়াত করা হয়।
নদ-নদী ও খাল-বিল
জামালপুর সদর উপজেলার প্রধান নদ-নদী ব্রহ্মপুত্র ও ঝিনাই। উপজেলার উত্তর পার্শ্ব দিয়ে ব্রহ্মপুত্র নদ এবং পশ্চিম প্রান্ত দিয়ে ‍ঝিনাই নদী বয়ে চলেছে। ব্রহ্মপুত্র নদটি তিববতের মানস সরোবর থেকে সাংপো নামে উৎপন্ন হয়ে ভারতের অরূণাচল প্রদেশের মধ্য দিয়ে ব্রহ্মপুত্র (ব্রহ্মার সন্তান) নামে প্রবাহিত হয়েছে। প্রবাহস্থানে ৫টি প্রধান উপনদী থেকে ব্রহ্মপুত্র পানি সংগ্রহ করেছে যাদের মধ্যে ডিহঙ্গ এবং লুহিত প্রখ্যাত। এ ধারা পশ্চিম দিকে প্রবাহিত হয়ে কুড়িগ্রাম জেলার মাজাহরালীতে দক্ষিণ দিকে মোড় নিয়ে বাংলাদেশে প্রবেশ করেছে। পুরাতন ব্রহ্মপুত্র নদের একটি উল্লেখ্যযোগ্য শাখা নদী হলো ঝিনাই। এটি জামালপুরের নিকট পুরাতন ব্রহ্মপুত্র থেকে উৎপন্ন হয়ে সরিষাবাড়ীর নিকট যমুনার সাথে মিলিত হয়েছে। এর অপর একটি শাখা গোপালপুর হয়ে দক্ষিণ দিকে প্রবাহিত হয়েছে। একসময় ঝিনাই নদীর আকৃতি অনেক প্রশস্ত ছিল । তখন ঝিনাই নদীরপাড়ে ব্যবসাবাণিজ্য কেন্দ্র গড়ে উঠেছিল।
এ উপজেলায় বিল আছে ৩৫ টি এবং খাল আছে ১২ টি। বামুনজি বিল, শিংগার বিল, চাতাল বিল, বুবিল বিল ও রাওহা বিল উল্লেখযোগ্য।
উল্লেখযোগ্য স্থান
এছাড়াও দর্শনীয় স্থানগুলোর মধ্যে আছে নরুন্দির ছালামাবাদ দরবার শরিফ, নান্দিনার শোলাকুড়ি পাহাড়, শ্রীপুরের রানীপুকুর দিঘি ইত্যাদি।
২৫নং ওয়ার্ড, সিলেট সিটি কর্পোরেশন
২৫নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ২৫নং ওয়ার্ডের আয়তন ১.৩৪ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২৫নং ওয়ার্ডের জনসংখ্যা ১৫,১০৬ জন। এর মধ্যে পুরুষ ৭,৮৫৩ জন এবং মহিলা ৭,২৫৩ জন। মোট পরিবার ২,৮৬৪টি।
প্রশাসনিক কাঠামো
সিলেট সিটি কর্পোরেশনের আওতাধীন ২৫নং ওয়ার্ডের প্রশাসনিক কার্যক্রম দক্ষিণ সুরমা থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ২৫নং ওয়ার্ডের উপজেলার সাক্ষরতার হার ৫২.২%।
ভবানীপুর (কলকাতা)
ভবানীপুর দক্ষিণ কলকাতা শহরের একটি প্রাচীনতম অঞ্চল। এটি আচার্য জগদীশচন্দ্র বসু রোড-এর দক্ষিণে অবস্থিত এবং বালিগঞ্জের পর দক্ষিণ কলকাতার সর্ববৃহৎ লোকালয়।
যোগাযোগ
কলকাতা মেট্রো লাইন ১ এই অঞ্চলের ওপর দিয়ে গিয়েছে। এখানে ৩টি স্টেশন রয়েছে। রবীন্দ্রসদন মেট্রো স্টেশন, নেতাজি ভবন মেট্রো স্টেশন ও যতীন দাস পার্ক মেট্রো স্টেশন ।
জোসেফ স্কুলিং
প্রারম্ভিক জীবন
জোসেফ স্কুলিং তৃতীয় প্রজন্মের সিঙ্গাপুরী। তিনি ইউরেশীয় বংশোদ্ভূত। মে এবং কলিন স্কুলিং দম্পতির একমাত্র সন্তান তিনি। মে চীনা মালয়েশীয় বংশোদ্ভূত এবং সিঙ্গাপুরের স্থায়ী অধিবাসী। পূর্বে তিনি মালয়েশীয় রাজ্য পেরাকের পক্ষে টেনিসে প্রতিনিধিত্ব করেন। অন্যদিকে সিঙ্গাপুরে জন্মগ্রহণকারী কলিন ব্যবসায়ে সম্পৃক্ত। র‌্যাফলস ইনস্টিটিউশনে পড়াশোনা করেন ও হার্ডলার এবং ওয়াটারপোলোতে দক্ষ। তিনি সফটবলে সিঙ্গাপুরের প্রতিনিধিত্ব করেছেন। তার গ্র্যান্ড আঙ্কেল লয়েড ভালবার্গ সিঙ্গাপুরের প্রথম অলিম্পিয়ান হিসেবে ১৯৪৮ সালের গ্রীষ্মকালীন অলিম্পিকে অংশ নেন। জোসেফ স্কুলিংও সিঙ্গাপুরে জন্মগ্রহণ করেন ও সেখানেই শৈশবকাল অতিবাহিত করেন।
মার্কিন যুক্তরাষ্ট্রের বোলস স্কুলে অধ্যয়ন করেছেন। ঐ স্কুলেই সাঁতারে প্রশিক্ষণ নেন যা সাঁতার শেখার আদর্শ প্রতিষ্ঠান। অ্যাংলো-চীনা স্কুলে অধ্যয়ন শেষে বর্তমানে অস্টিনের টেক্সাস বিশ্ববিদ্যালয়ে পড়াশোনা করছেন। সেখানে তিনি টেক্সাস লংহর্নস সাঁতার দলের সদস্য হন। এ দলটি কলেজ পর্যায়ের সাঁতার পরিকল্পনার আওতায় অন্যতম শীর্ষ দল হিসেবে পরিচিত। মার্কিন যুক্তরাষ্ট্র পুরুষ অলিম্পিক দলের দুইবারের প্রধান কোচ এডি রিজের তত্ত্বাবধানে এ পরিকল্পনাটি পরিচালিত হচ্ছে।
খেলোয়াড়ী জীবন
স্কুলিং ২০১৫ সালের বিশ্ব অ্যাকুয়াটিক চ্যাম্পিয়নশীপে ২৩.২৫ সেকেন্ড সময় নিয়ে ৫০ মিটার বাটারফ্লাইয়ে এশীয় ও জাতীয় রেকর্ডের অধিকারী। ২০১১ সালের সী গেমসে ২০০ মিটার বাটারফ্লাইয়ে জয়লাভের ফলে প্রথমবারের মতো ২০১২ সালের অলিম্পিকে খেলার যোগ্যতা অর্জন করেন।
যখন তার বয়স ১৩ ছিল, তখন মার্কিন সাঁতার দল বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে অংশগ্রহণের লক্ষ্যে সিঙ্গাপুরে প্রশিক্ষণ শিবির স্থাপন করে। সেখানেই মাইকেল ফেলপসের সাথে তার স্বাক্ষাৎ হয় যা তাকে পরবর্তীকালে সাঁতারু হিসেবে গড়ে তুলতে ভীষণভাবে উদ্বুদ্ধ করে। পরবর্তীতে তাকেই তিনি ২০১৬ সালের গ্রীষ্মকালীন অলিম্পিকের ১০০ মিটার বাটারফ্লাইয়ে পরাজিত করে স্বর্ণ লাভের মাধ্যমে নিজস্ব সক্ষমতা প্রদর্শন করেন।
চোরখাই নদী
চোরখাই নদী বা চুরখাই নদী বাংলাদেশের ময়মনসিংহ জেলার ময়মনসিংহ সদর উপজেলার একটি নদী।
প্রবাহ
চোরখাই নদী ময়মনসিংহ সদর উপজেলার ঘাগড়া ইউনিয়নে সুতিয়া নদী থেকে উৎপত্তি লাভ করে একই উপজেলার ভাবখালী ইউনিয়নের বাড়েরা নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না।